Disa kujtime mbesin të freskëta në memorien e njeriut , sado kohë të kalojë . Këto kujtime bëhen të gjalla kur i prek dora e njeriut , kur mendja dhe kultura e tij pasurohet me dije dhe informacion për kulturen, historinë ,natyrën e vendeve të ndryshme.
Mund të themi me bindje që nxënësit e shkollës sonë që patën mundesinë të shijonin udhëtimin për në Bosnje-Hercegovinë,kanë mbetur mjaft të kënaqur me atë çfarë i ofroi ky udhëtim.
Ishte një udhëtim i gjatë ,por pamjet e mrekullueshme të natyres deri në shtetin e Bosnjes, i lehtësuan këto orë të gjata .
Si fillim , ata u akomoduan në hotelin ‘’Holliwod’’, i cili ofroi shërbime shumë të mira ,duke filluar me dhomat , ushqimet , pishinat dhe lojrat e ndryshme .
Më pas , ata patën mundësi të vizitonin qendrën e sarajevës . Atje u njohën nga afër me historinë dhe traditat e vendit.
Qëndrimi zgjati 2 netw .
Ditën e dytë ,ata iu ngjitën malit të Bjelasnica ,ku përfituan nga dëbora ende e pashkrirë dhe u agëtuan me ski dhe slita .
Gjatë ditës se tretë , vizituan natyrën e mrekullueshme të Mostarit , shëtitoren e vjetër dhe historike të tij .